Առաքել Շոռոթեցի

Առաքել Շոռոթեցի (1613, Երնջակ, Շոռոթ- 1680,Հռոմ), հայ արքեպիսկոպոս, կրոնական և հասարակական գործիչ, տաղերգու։

Կենսագրություն 
Առաքել Շոռոթեցին ծնվել է 1613 թվականին, Երնջակ գավառի Շոռոթ գյուղաքաղաքում։ 1648 թվականին ձեռնադրվել է Ֆահրապատի եպիսկոպոս, իսկ 1659 թվականին Փիլիպոս կաթողիկոսի կողմից նշանակվել է հայրենի Երնջակ գավառի Սուրբ Կարապետ վանքի արքեպիսկոպոս և  առաջնորդ։ Սրբակրոն անձ էր և անվանի քարոզիչ, բոբիկ շրջելու համար ստացել է Բոբիկ մականունը, իսկ իրեն նվեր տված դրամներն աղքատներին բաժանելու համար կոչվել է «անարծաթ վարդապետ»։ Մի քանի տաղերի հեղինակ է։ Մահացել է Հռոմում՝ 1680 թվականի օգոստոսի 6-ին։ Թաղված է Հռոմի ս․ Մարիամ Եգիպտացի եկեղեցում։

Աշխատանքային գործունեություն 
1679 թվականին Հակոբ Ջուղայեցու հանձնարարությամբ մեկնել է Հռոմ՝ բանակցություններ վարելու։ Առաքել Շոռոթեցին հայրենի գավառում կատարել է մի շարք բարեգործական աշխատանքներ, կազմակերպել եկեղեցիների ու վանքերի նորոգման աշխատանքները։ Դասավանդել է Երնջակի ս․ Կարապետ վանքի դպրոցում։

Ծանոթագրություններ

Արտաքին հղումներ 
Առաքել Շոռոթեցին հայ մատենագրութեան թուանշային գրադարանում

1613 ծնունդներ
1680 մահեր
Շոռոթ գյուղում ծնվածներ
Հռոմ մահացածներ
Հայ կրոնական գործիչներ
Հայ հասարակական գործիչներ
Հայ արքեպիսկոպոսներ
Հայ տաղերգուներ